Galleri G Guddal

H.M. Dronning Sonja – grafikk og keramikk
2018-06-23 - 2018-08-19 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Det er ei stor ære for Galleri G Guddal å ynskja velkomen til utstilling med H.M. Dronning Sonja sine heilt nye bilde og keramikk! Dronninga kjem til å fylla begge utstillingsromma med arbeida sine.

Utstillingsopning kl. 15.00 (kafe open frå kl. 13.00)
Opning v/ Knut Olav Åmås, direktør Fritt Ord
Kari Malmanger – vokal

H.M. Dronning Sonja vil vera til stades.
Ope alle dagar kl. 11 – 16

H.M. Dronning Sonja begynte forsiktig med utøvande kunst i Ørnulf Opdahl sitt atelier på Godøya ved Ålesund for ganske mange år sidan. Det starta med akvarellmaling. Etter kvart utvikla dette samarbeidet seg og grafikken kom i fokus.
I 2011 viste H.M. Dronning Sonja, Ørnulf Opdahl og Kjell Nupen ei felles utstilling,
«Tre Reiser. Tre landskap», som ein m.a. kunne sjå i Baroniet Rosendal.
Inntekta frå denne utstillinga danna grunnlaget for opprettinga av The Queen Sonja Print Award.
Eit fond for unge utøvande kunstnarar som jobbar spesielt opp mot grafikk.
For å støtta opp om Queen Sonja Print Award har Dronninga samarbeidd med fleire anerkjende kunstnarar. I 2016 og 2017 laga Dronning Sonja og Magne Furuholmen ei utstillingsrekkje der mange av dei grafiske arbeida var fellesverk, der kunstnarane hadde samarbeidd i eitt og same bilde.

BODIL FRIELE OG MALENE DEKKE EIK
2018-05-19 - 2018-06-17 | Stad utan namn, Guddalsvegen 181, Rosendal, Hordaland, Seimsfoss, 5472, Norge
Ope alle dagar kl. 11 – 16.

BODIL FRIELE – maleri og skulptur
Inne i galleriet blir det stort sett maleri. Fargesterke, nokre med tekst.
Det fargerike vedaladet som står ved inngangen til Guddalstunet og galleriet i Guddal er laga av Bodil Friele og var med på den forrige utstillinga kunstnaren hadde i Galleri G Guddal i 2014. «Natur og kultur».
I sitt nyaste prosjekt går Friele sterkare til verks og strippar eit heilt lite skogholt for greiner og kratt slik at det som står igjen er nakne stammer av gran midt i skogen. Dei ranke stammene blir farga turkis med eit hjarte av raud eføy midt mellom trea. På denne måten endrar ho naturen til eit abstrakt maleri.
Nettopp det at ho med utgangspunkt i det naturlege skapar ein abstraksjon er ganske sentralt i måten Friele har valgt å arbeida med trevirke på. I tidligare seriar har ho snitta opp trestammer, laga mikado av hesjestaur og brent tatoveringar inn i tre. Prosjektet med å fargeleggja skogen er sånn sett ei forlenging av eit langsiktig kunstnerisk prosjekt som handlar om vekst og fall og om naturen sin forgjengelegheit, der bruken av fargar får oss til å stoppa opp og merka oss verket. Må sjåas!
http://www.bodilfriele.com/

MALENE DEKKE EIK – maleri
Den andre kunstnaren som deltek på denne utstillinga er derimot nettopp ferdig med kunststudiar i Melbourne, Australia.

Malene Dekke Eik fødd og oppvaksen i Rosendal. Ho jobbar under kunstnarnamnet Von Dieche, og har si kunstutdanning frå RMIT University i Melbourne, Australia.
I utstillinga syner ho fram arbeid frå den nye serien Fragmenter. Den utforskar forholdet mellom kunst i gallerirommet og gatekunst. Utforskinga mellom desse to stadene er realisert gjennom serieprosessar ved hjelp av tradisjonelle oljemaleriteknikkar, spray maling, skulptur og fotografering.
Bileta hennar er basert på realistiske portrett og figurative oljemaleri kombinert med skulptur. Skulpturelementet av kunstverket er laga av gips og etterliknar strukturen av murstein, som ofte blir funne i bakgrunnen av gatekunst.
Nettside: https://vondieche.com
Instagram : https://www.instagram.com/vondieche/

Bjarne Melgaard, Sverre Bjertnæs, Kjell Nupen m.fl.
2018-03-24 - 2018-05-13 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope påske: Laurdag 24. mars (opning kl. 13.00) – onsdag 28. mars og laurdag 31. mars kl. 11 – 16
Etter påske: Laurdag og søndag kl. 11 – 16.

Ei kollektiv utstilling med hovudvekt på kunstnarane Kjell Nupen, Bjarne Melgaard, Sverre Bjertnæs
Bjarne Melgaard og Sverre Bjertnæs
Bjarne Melgaard og Sverre Bjertnæs starta det norske kunståret med felles utstillingar i Oslo og fleire andre stader rundt i landet. Ein knallstart med truleg tidenes medieoppslag i TV, aviser og nett!
Melgaard har flytta frå New York og heim til Norge.
Han er midt i diskusjonen om å setja opp boligen «A house to die in» på Ekely ved Edvard Munch sitt atelier. Snøhetta teiknar huset. Som vanleg blir det støy rundt kunstnaren.
Sverre Bjertnæs gjekk ut frå kunstutdanninga for omlag 20 år sidan som eit nærast genierklært talent og ligg i dag heilt på toppen av norske kunstnarar. Med samarbeid med Håkon Bleken (som ein også finn på veggene i galleriet) som ei særskild fjør i hatten.
Desse to kunstnarane har laga utstillinga «Noe må gå i stykker» som eit samarbeidsprosjekt der dei begge jobbar i eitt og same bilde. Totalt 34 etsingar, monotypiar og silketrykk kjem til Guddal!
Faktisk også ein god del handkolorerte trykk – eksklusivt!
Bildene byggjer på ei felles interesse for litteratur, og den norske forfattaren
Stig Sæterbakken (1966 – 2012) har vore inspirasjonen.
https://www.facebook.com/sbjertna

Kjell Nupen
Kjell Nupen (1955 – 2014) sine bilde har vore viste fleire gonger i Galleri G Guddal.
Sist med stor utstilling i 2015.
Denne gongen har galleriet fått 20 motiv frå samlinga som er igjen etter han.
Nydelege bilde – nokre har vi sett før men dei fleste ikkje.
«Forgotten memory» var med på forrige utstilling men blei fort utseld. Dette var eit av dei siste han laga og han rakk ikkje å signera heile opplaget. Dette er no ordna ved sertifisering frå advokat og trykkeri slik at vi igjen kan sjå dette store fantastiske bildet med den fine blåfargen. Berre å gle seg!

Det er ei samling av denne heilt nye grafikken (20 bilde) som blir vist i Guddal.
https://www.aftenposten.no/kultur/i/4dzW6g/Som-om-ordentlige-Bjertnas-har-klart-a-temme-villbassen-Melgaard
https://www.dagsavisen.no/kultur/dobbelt-sa-bra-1.1083864

https://gallery.mailchimp.com/379c8fa8309dec9fe31b4022e/files/823ca7c5-4f5d-4fed-9233-2778959b202c/Aftenposten_Sverre_Bjertnes_og_Bjarne_Melgaard_Na_r_to_kunstnere_kolliderer_Aftenposten.pdf

Camilla Prytz
Smykkekunstar Camilla Prytz viser smykke i sølv og emalje.
Den forrige utstillinga hennar i galleriet var i 2005 der vi fekk sjå smykke og fat i sølv og glas.
Vi gler oss stort til å sjå dei fargerike smykkene hennar att!
Prytz starta som glaskunstnar men har gått meir og meir over til smykke og er i dag ein av dei store smykkekunstnarane i Norge. Men lagar framleis arbeid i glas som t.d. nydelege vasar i samarbeid med andre glasmeistrar.
Ho kjem stadig med nye produkt så det er spanande å følgja henne!
http://www.camillaprytz.no/
https://www.facebook.com/camillaprytz
Camilla Prytz

Stine Eide - teikning og Kjell Musland - skulptur i tre
2017-11-05 - 2017-12-17 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Søndag 5. november kl. 13.00 opnar Stine Eide og Kjell Musland utstilling i Galleri G Guddal

STINE EIDE
Den 5. november er Galleri G Guddal premieregalleri for hennar nye serie Siste skrik.
Serien syner på slåande vis den rivande teknologiske utviklinga som så sterkt har påverka samfunnet og oss alle. Men samstundes syner den også kor oppsiktsvekkjande kort tida mellom den teknologiske steinalder og notida faktisk er.
I overgangen frå telefonboksen til smarttelefonen ligg ei nærmast samfunnsomveltande utvikling, og likevel er sjølve tidsreisa kort.
I bilde av typen Umobil telefon, blir dette paradokset synt slåande fram, ved hjelp av humor og tidstypiske motiv og detaljar.
Når Stine Eide no, heilt bokstaveleg, krysser vår nostalgiske nære fortid med vår kjappe høgteknologiske notid, blir blyantkunsten i seg sjølv eit poeng. I denne forgjengelege tida, er det truleg blyanten som vil få det lengste livet. Dette gjev bileta ein tilleggsdimensjon. Den høgteknologiske tida går, den enkle manuelle blyanten består. Blyanten slår tilbake!
I tillegg til den nye serien, Siste skrik, syner Galleri G Guddal også Stine Eide sin serie Naturkollisjon. Den handlar om distansen mellom mennesket og naturen. Er det muleg å sjå og forstå verdien av natur når ein ikkje lenger er ein del av den? Kva skjer når det som eigentleg er naturstridig blir sett på som det naturlege? Serien er inspirert av Eide sitt studieopphald i London, og lengten attende til naturen på heimstaden Voss. Fellesnemnaren for utstillinga er såleis teknologi og teknikk. Mennesket sine urolege og skiftande teknologiske omgjevnadar, framstilt med kunstnaren sin tidlause blyantstrek.
http://www.stineeide.com

BLYANTEN SLÅR TILBAKE! Det er handverk på høgt plan og blyantkunst du sjeldan ser.
Kunstnaren STINE EIDE tek blyanten på største alvor og teiknar både tankevekkande, komiske og parodiske bilde i ein tidkrevjande, fotorealistisk strek. Den heilt særeigne teiknestilen gjer bilda både oppsiktsvekkande og gjenkjennelege – og ikkje minst
imponerande.

KJELL MUSLAND
I underetasjen i galleriet ynskjer vi velkomen til KJELL MUSLAND sitt imponerade skulpturunivers.

Kjell Musland er fødd i Uskedalen men busett på Seimsfoss v/ Rosendal. Vi har sett skulpturane hans rundt omkring – både ute og inne.
Den mest kjende er kanskje av Edvard Grieg som står ved Ullensvang Hotel. Skulptur til Trollplattforma, turlagspris for Kvinnherad Turlag fleire år og figurar laga på oppdrag til gåver osv.
Han skar sin første figur ,ein hest ,som han lånte av svigerfar og kopierte. Dette var i 1978. Det gav meirsmak og fleire figurar kom etter kvart.
Kniven blei hans store hobby saman med motorsag. Når andre tok fram ei god bok tok han fram kniven. Han har hatt mange demonstrasjonar på messer fleire plasser i landet (Oslo,Trondheim ,Bergen ,Stavanger,Seljord osv. ).
Han har hatt fire turar med Woodturning Cruise frå Stavanger til Nordkapp. Målet er å skjera humoristiske figurar med med gode uttrykk med minst mulig knivkutt.
Musikk v/ Andreas Bjørsvik, gitar.

MAGNE FURUHOLMEN – måleri, grafikk og skulptur.
2017-07-01 - 2017-08-20 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
MAGNE FURUHOLMEN
Magne Furuholmen er aktør på ei rekkje kulturelle arenaer, med breid internasjonal erfaring både som musikar og som bildekunstnar. Gjennom 30 år i bandet a-ha har Furuholmen vore med på å setja Norge sitt suverent største fotavtrykk i den internasjonale musikkbransjen.

Foto: Tom Kolstad
Han debuterte som bildekunstar i 1989, og har sidan halde eit høgt tempo med verk utstilt i Nasjonalgalleriet, Museet for samtidskunst, Neue Nationalgalerie i Berlin, Mac-Niteroi Brazil, Royal Academy i London, og Central Academy for Fine Arts i Beijing, for å nevna nokre.
Som bildekunstnar arbeider Furuholmen på kryss og tvers av mediar og teknikkar, men har særleg utmerka seg som grafikar og i dei senare år som skulptør.
I 2016 blei Furuholmen sitt til no største oppdrag; Imprints, ein skulpturpark med 70 tonn keramiske skulpturar offisielt opna i Aker-kvartalet på Fornebu. Fjoråret markerte også eit større kunstnerisk samarbeid med HM Dronning Sonja, med utstillingar i Bergen, Trondheim og London, til inntekt for QSPA – The Queen Sonja Print Award.
Furuholmen blei tildelt prisen for ‘Beste grafiske arbeid’ ved Høstutstillingen i 1996. Verka hans er innkjøpte av Norsk Kulturråd og representert ved ei rekkje offentlege og private institusjonar, inkludert Bibliotheke National de France, og Kupferstichkabinett Staatliche Museen zu Berlin.
Furuholmen er styreleiar for Festspillene i Bergen, og har aktive styreverv i HM Dronning Sonjas internasjonale grafikk-stiftelse, QSPA, samt i Snøhetta Design. Han har tidlegare vore styreleiar for Norske Grafikere, og blei i 2012 tildelt St. Olavs Orden, ridder av 1. klasse, for sin innsats for norsk kultur.

ARNE ÅSE - Porselen
2017-05-25 - 2017-06-25 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Arne Åse
Flortynn gjennomskineleg porselen. Kjensla av noko eksotisk og uendeleg vakkert!
Dette er verkeleg ein av nestorane i norsk keramikk – gle dykk!
Arne Åse (f. 1940 i Gaular i Sogn og Fjordane) er ein av våre mest profilerte keramikarar og nyt stor merksemd både nasjonalt og internasjonalt som kunstnar. Men også som lærar og for sine sterke meiningar om faget keramikk. Han var den første professor i keramikk i Norge og har alltid arbeidd for å heva den keramiske kunsten sin prestisje.
Åse utdanna seg ved Bergen Kunsthåndverkskole. Han blei tilsett som verkstadlærar på keramikklinja ved Statens Håndverks- og Kunstindustriskole (SHKS) i Oslo like etter fullført utdanning.
Takka vera Arne Åse kom det ein ny giv i keramikkutdanninga, og han hadde mykje av æra for at det oppstod eit fruktbart fagmiljø.

Åse sin første separatutstilling, i Forum 1968, var ei oppvising i ulike teknikkar, former og uttrykk.
Ved sida av eggeskalstynne bollar i gjennomskineleg porselen viste han som kontrast kraftige arbeid i grovt gods med tjukke, rennande glasurar. Arne Åse var den første verkstadkeramikaren i Norge som nytta porselen som materiale. På utstillinga viste han også fleire relieff, ein teknikk som han kom til å arbeida vidare med i m.a. offentlege utsmykkingar.
Bilde

Åse har også utvikla ein teknikk som best kan kallas akvarellmaling på porselen. Karakteristisk nok har han skrive ei bok på engelsk om akvarellteknikken og slik gjort sine eksperiment tilgjengelege for fagfeller i inn- og utland. I dei seinere år har han perfeksjonert og forfina sine fat, bollar og veggbilde i porselen.
Åse er medlem av International Academy of Ceramics og mottok Jacobprisen i 1987.
https://www.arneaase.com/

Landa / Isaksen - Eit hav imellom
2017-04-08 - 2017-05-21 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Solveig Landa og Eva Isaksen

8 april – 21 mai 2017. Ope laurdag og søndag (stengt 1. påskedag) kl. 11 – 16.
Utstillinga «Eit hav imellom» ved Galleri G Guddal er eit møte mellom to kunstnarar. Solveig Landa er opphaveleg frå Seimsfoss og bur i Stavanger, medan Eva Isaksen er frå Bodø og bur i Seattle. Solveig Landa og Eva Isaksen møttes då dei studerte kunst ved Montana State University i USA på 1980- tallet. Dei flytta til Seattle etter endte studiar og Isaksen etablerte seg som billedkunstnar der, medan Landa etter nokre år reiste attende til Norge.
Sjølv om det er eit hav imellom dei er kontakten hyppig og med mange likhetspunkt i utdanning, formspråk, bildeuttrykk og teknikk gjev dei kvarandre både kritikk, ros og veiledning. Havet imellom blir eit symbol både på den fysiske avstanden det skapar og korleis det samstundes forbind og skapar nær kontakt.
Bilde

Tida i Montana var viktig for begge og har sett spor i kunsten deira. Her opplevde dei ein ny og annleis natur enn i Norge, og det storslåtte prærielandskapet vart ein inspirasjon. Begge arbeider med tema som sirklar rundt mennesket sin plass i naturen. Skjørheten og sårbarheten mennesket kjenner i relasjon til naturen er viktig. Begge har dette som fokus og deler interesse for forenkling og abstraksjon av det dei er omgjevne av til daglig.
Og alltid med naturen som inspirasjon.
Invitasjonen om utstilling frå Galleri G Guddal gjer at for første gong kan dei to samarbeida om ei utstilling og på den måten forsterka og utvikla sine kunstnarskap.
Til utstillinga vil begge kunstnarane visa arbeid på papir. Landa lagar grafikk, ofte monotrykk og foto i kombinasjon. Isaksen sine arbeid vil bestå av teikning og collage. Ho nyttar ofte handlaga papir i collagane sine.
Solveig Landa bur og arbeidar i Stavanger. Ho har atelier ved Atelierhuset Tou Scene og er aktiv i kunstmiljøet i byen. Utdanninga har ho frå Montana State University og University of Washington i USA. Landa arbeider med grafikk og skulptur og er verksmester på Grafisk Verksted i Stavanger i tillegg til at ho underviser i grafikk. Landa deltek jevnleg på utstillingar i inn- og utland og er innkjøpt til offentlige bygg.
Eva Isaksen har sitt kunstneriske virke i Seattle. Utdanninga har ho frå University of South Dakota og Montana State University. Ho har i ei årrekkje stilt ut sine bilde både i Norge og USA. Isaksen sine arbeid er å finna i både offentlege og private samlingar i begge land.
I Seattle er ho aktiv i kunstmiljøet og er involvert i blant anna Seattle Print Arts.
Eva Isaksen er tildelt eit Artist in Residency opphald i Messen i Ålvik i Hardanger. Dette vil nok også setja sitt preg på det ho kjem til å visa i Guddal.
www.solveiglanda.com
www.evaisaksen.com

Utstilling, Bringager & Malmstrøm, og Espen Attramadal
2016-11-06 - 2016-12-18 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Opning søndag 6. november kl. 13.00 (kafeen er open frå kl. 12.00).
Bringager & Malmstrøm – bilde
Bringanger og Malmstrøm frå Fredrikstad har jobba saman for eit felles målaruttrykk sidan 2008.
Tema for utstillinga i Guddal er «Varde». Om lag 12 heilt ferske måleri kjem over fjellet. I tillegg til dei som er laga for litt sidan.
Gjennom visuelle forteljingar ønskjer dei å inspirera, motivera og gjera sjåaren medviten.
Som til dømes om augneblikka der eit medmenneske eller ei hending gjev livet ny retning, der ei stor erkjenning lyser opp inne i deg, der gleda ved å verka, det å bety noko for nokon eller at noko kjennest altomfattande, seier kunstnarane.
Samarbeider om måleri: I arbeidsprosessen ryddar dei plass for kvarandre sine idear, erfaringar og formspråk. Samarbeidet er både kontrollert og spontant. – Vi jobbar med mange bilete samstundes. Det gjer det mogleg å danna referansar mellom bileta, seier Malmstrøm og Bringager.
I hovudtrekk fører Malmstrøm fargar og Bringager figurar. Dei alternerer mellom bileta, og ser på komposisjon, former og forteljingar saman.
– Samtalar, refleksjon og søk i litteratur og livserfaring er med i alle fasar av prosessen. Mange av måleria får ein tekst, forfatta av Malmstrøm, eller henta i vårt felles tankerom, fortel dei.
Utstillingane til Malmstrøm og Bringager har hatt titlar som glede, feststemt, dans, begeistring, venskap, heil og dristig. Måleria er figurative, fargesterke og forteljande. Alle bileta er originale verk.

Espen Attramadal – skulptur
Ny keramikar i Rosendal
Espen Haagaas Attramadal frå Røros har nett flytta til Rosendal samen med kone og born. Han har studert keramikk ved Kunsthøgskulen i Bergen. Haagaas Attamadal har laga seg ein verkstad ved sida av rammemakar Arne Martin Guddal Husby i Rosendal Motell. Hos Galleri G Guddal viser han fram keramikkskulpturar til vegg, men også frittståande arbeid.
Alle kunstnarane vil vera til stades under opninga!

Hanne Bringager og Eva Malmstrøm
2016-11-06 - 2016-12-18 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Hanne Bringager og Eva Malmstrøm
6. november (opning kl. 13.00) – 18. desember 2016.
Ope laurdag og søndag kl. 11 – 16 (i utstillingsperioden).

Om malerduoen Bringager & Malmstrøm
Vi, Hanne Bringager & Eva Malmstrøm, har fra 2008 jobbet sammen om et felles malerisk uttrykk.
Gjennom maleriene søker vi å inspirere, bevisstgjøre og motivere betrakteren gjennom visuelle fortellinger. Som for eksempel om øyeblikkene der et medmenneske eller en hendelse gir livet ny retning, der en stor erkjennelse lyser opp inne i deg, der gleden ved å virke, det å bety noe for noen eller noe kjennes altomfattende.
I arbeidsprosessen rydder vi plass for hverandres ide, erfaring og formspråk. Samarbeidet rommer både det kontrollerte og spontane. Det jobbes med mange bilder på en gang, hvilket gir bildene mulighet for å danne referanser til hverandre. I hovedtrekk fører Malmstrøm farger og Bringager fører figurer. Vi alternerer mellom bildene, og sammen ser vi komposisjon, former og fortellinger.
Samtaler, refleksjon og søk i litteratur og livserfaring er med i alle faser av prosessen. Mange av maleriene får en tekst, forfattet av Eva Malmstrøm, hentet i vårt felles tankerom.
Fordi vi er to med intuisjon, ide og spontanitet, skapes en visuell uro. Denne både leker og slåss vi med.
Når vi maler husker vi en bevissthet.
Utstillingene har hatt titler som glede, feststemt, dans, begeistring, vennskap, hel og dristig.
Maleriene er figurative, fargesterke og narrative. Alle bildene er originale verk.

Ørnulf Opdahl – maleri
2016-06-25 - 2016-08-21 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope alle dagar kl. 11 – 16
Fødd 1944. Bur på Godøy ved Ålesund.
Endeleg blir det maleriutstilling av Opdahl i galleriet!!
Han har tidlegare hatt fleire grafikkutstillingar og galleriet har seldt bilde av han gjennom mange år.
Opdahl er den store landskapsmalaren i Norge i dag.
Det er vestlandsnaturen, og særleg Sunnmørsfjella og kystlandskapet der vi finn i bildene hans.
Men han har også hatt fleire opphald på Svalbard og brukar den fantastiske naturen der som motiv.
Ingen kan som Opdahl få fram ljoset i eit elles mørklagd landskap!
Opdahl har vore Dronning Sonja sin læremeister gjennom mange, mange år.
Fotograf til bilete: Peder-Otto Dybvik

Nico Widerberg – skulptur og bilde
2016-05-14 - 2016-06-19 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope laurdag og søndag kl. 11 – 16.
Frå 28. mai ope alle dagar kl. 11 – 16
Fødd 1960. Bur i Oslo.
Vi gler oss stort til å sjå Widerberg sine arbeid i det nye utstillingslokalet i Guddal!
Han har verkeleg følgd alle ombyggingar og utbyggingar i galleriet sin historie med sine fire utstillingar så langt.
Denne gongen viser han skulptur i glas, bronse og stein.
I tillegg til maleri, tresnitt, litografi og etsingar.
Ei stor utstilling der han nyttar begge etasjar i galleriet.
http://www.nicowiderberg.no/

Ingrid og Åsmund Haukelidsæter – grafikk
2016-03-19 - 2016-05-07 | Stad utan namn, Guddalsvegen 181, Rosendal, Hordaland, Seimsfoss, 5472, Norge
Ope laurdag kl. 11 – 16 (også påskeafta)
Også ope palmesøndag (20. mars) kl. 11 – 16.

INGRID HAUKELIDSÆTER
Fødd i 1968. Bur i Stavanger.
Utdanna ved Kunsthøgskolen i Rogaland, 1990-92 og Villa Arson Nice, L`ecole International d`Arte et Recherche, 1990.
Like før jul opplevde ho ei heilt utseld utstilling i Stavanger. Alle maleri og all grafikk!
Det betyr at på utstillinga i Guddal får vi sjå heilt nye og ferske bilde.
I 2015 deltok ho også på ei vandreutstilling i Brasil saman med mellom anna Ørnulf Opdahl, Inger Sitter, Kjell Nupen, Per Kleiva og Bjarne Melgaard.
Haukelidsæter er oppteken av bevegelse og brukar sine erfaringar frå dans i si kunstneriske uttrykksform.
I 2009 ble ho innkjøpt av regjeringa sin representasjonsbolig.
Ho har gjort ei rekkje utsmykkingsoppdrag i offentlege bygg og for private bedrifter.

ÅSMUND HAUKELIDSÆTER
Fødd 1964. Bur i Stavanger.
Biletkunstnaren Åsmund Haukelidsæter lagar tresnitt. Tidligere var fokuset på litografi, både som utøvande kunstnar, lærar og verksmeister. Ein periode underviste han ved litoavdelinga på Statens Kunstakademi i Oslo. Deretter arbeidde han som verksmeister ved Grafisk Verksted Stavanger, der han assisterte andre kunstnarar med å trykkja litografi frå 1990 til 2009.
Etter kvart overtok tresnittet all merksemd, og han utviklar stadig nye tilnærmingsmåter til denne grafiske uttrykksforma.
Oppveksten i Dalen, Telemark og hans nære forhold til naturen pregar den intuitive arbeidsmetoden.
Musikk har også vore ei gjennomgåande inspirasjonskjelde for Åsmund Haukelidsæter.
I samband med 25-års jubileet til Maijazz i Stavanger, blei han utfordra til å tolka det legendariske albumet «Dansere» av Jan Garbarek til festivalutstillinga på Galleri Sult.

Utstilling med galleriet sine faste kunstnarar.
2016-01-02 - 2016-03-12 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope kvar laurdag kl. 11.00 – 16.00

Geir Nymark - Grafikk
2015-11-27 - 2015-12-20 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Geir Nymark – Grafikk
27.november (opning kl 18.00) – 20.desember 2015

Utstilling - Faste kunstnarar
2015-08-22 - 2015-11-21 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Galleri G Guddal ønskjer velkomen til utstilling med galleriet sine faste kunstnarar.
22.august – 21.november 2015
Galleri og kafe er ope laurdag kl. 11-16.

Kjell Nupen - Grafikk
2015-07-04 - 2015-08-16 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
4.juli – 16.august 2015.
Ope alle dagar kl. 11 – 16.
Kjell Nupen (1955 – 2014) har vore ein sentral kunstnar i Galleri G Guddal gjennom mange år.
To separatutstillingar i tillegg til formidling av større verk til private og offentlege verksemder.
Han viste stor entusiasme for planane om det nye utstillingslokalet som opna i Guddal i 2014.
Det er med stor æra og vørnad vi no viser ei større utstilling med Nupen sin grafikk.
Ei utstilling som var avtalt for fleire år sidan og som kjem til å fylla heile det nye lokalet.

Uendelig reise, etsing 2009
Kjell Nupen var ein av dei fremste norske kunstnarane gjennom fleire tiår.
Ein allsidig kunstnar som i tillegg til grafikk og maleri også utførde store utsmykkingsoppdrag i glas, stein og div. andre materiale.
Otterdalsparken (Nupenparken) i sentrum av Kristiansand, Søm kirke, Geilo kulturkirke, det store glasmaleriet i Broerenkeerk i Zwolle, Nederland, Husnes Torg i Kvinnherad og mange fleire i inn- og utland.
Kjell Nupen har sin kunstutdanning frå Statens Kunstakademi i Oslo og Statliche Kunstakademie i Düsseldorf. Han er representert i ei rekkje store museum i inn- og utland, mellom anna ved Nasjonalmuseet, Henie-Onstad Kunstsenter og Fond Nationale D’art Contemporain i Paris.
Han drifta sin eigen grafikkverkstad heilt frå starten i karrieren og blei saman med Ørnulf Opdahl ein av frontfigurane bak The Queen Sonja Print Award. I 2012 deltok han også i ei vandreutstilling saman med Dronning Sonja og Ørnulf Opdahl. Den vitja m.a. Baroniet Rosendal.
Utstillinga i Galleri G Guddal blir den einaste salsutstillinga frå Nupen si grafikksamling sommaren 2015.

Sigrid Øyrehagen og Tom Gundersen - maleri og grafikk
2015-05-23 - 2015-06-28 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope alle dagar kl. 11 – 16.

SIGRID ØYREHAGEN – maleri.
Kunstnaren er frå Uskedalen, Kvinnherad, men no busett i Drammen.
Galleriet har i fleire år seldt grafikk av Sigrid Øyrehagen.
Men endeleg blir det ei stor maleriutstilling!
Det blir mange landskapsmotiv. Dei fleste er frå Kvinnherad (m.a. Baroniet Rosendal) som aldri sluttar å inspirera henne. Ho er oppteken av skjønnhet, erfaring og meining.
Gle dykk!
http://www.oyrehagen.no/

TOM GUNDERSEN – grafikk
Ein serie metalltrykk
Denne grafikkserien er basert på Gundersen sine eigne croquis-teikningar. Croquis tyder skisse, og her handlar det om raske skisser etter modell, med stillingar som ikkje varer meir enn 2-3 minutt.
Metalltrykk er beteikninga Rolf Nesch brukte om den særeigne grafikkteknikken han utvikla.
På ei plate av sink loddar ein metalltråd, flogenetting, perforerte metallplater og anna. Sverta blir lagt på med penslar og valsar.
Denne teknikken kombinerar Gundersen med andre grafiske teknikkar som tresnitt, etsing og koldnål.
Trykka er ikkje i opplag. Det er fordi han ynskjer å vera fri til å kunna endra fargar, ta bort former eller leggje til nye. I utgangspunktet trykkjer han 15 relativt like trykk av eit motiv. Etter behov trykkjer han nye eksemplar, men ofte då med andre fargar. Han set ei grense ved 75 eksemplar av same motiv.
Hvorfor kan man ikke tegne med ståltråd? spurde Nesch ein gong.
Gundersen har i denne serien teikna sine croquisar på nytt ved hjelp av ståltråd, netting og metallplater.
http://www.tomgundersen.no/

Helga Skålnes - vev
2015-03-28 - 2015-05-16 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope laurdag og søndag kl. 11 – 16.
Stengt 1. påskedag.
Ekstra ope Kristi Himmelfartsdag (torsdag 14. mai) og fredag 15. mai kl. 11 – 16.
Helga Skålnes er tekstilhandverkar frå Åkra. Ho har ei masterutdanning frå Høgskulen i Telemark innan kunst og handverk og design, med vev som spesialfelt, og har arbeidd som lærar i grunnskulen i 26 år.
Ho vev biletuttrykk i flatvev, ofte med enkle, abstraherte motiv. Veven står i ein sterk tradisjon, der teknikk og mønster er arva frå kvinner før oss. I respekt for den arven prøver ho å vidareføra og fornya tradisjonen, ved å leita etter det vakre, lette og lyse, og ved å skapa små forteljingar.
Ei utfordring har alltid vore å veva fram lyset, både gjennom teknikk og materialbruk.
Forrige utstilling i galleriet var i 2008.

Utstilling med galleriet sine faste kunstnarar
2015-01-10 - 2015-03-21 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope laurdag kl. 11.00 – 16.00.
Galleri og kafe.

Trude Hisdal - maleri
2014-11-28 11:00 - 2014-12-23 16:00 (Europe/Oslo) | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Trude Hisdal flytta frå Bergen til Rosendal i 2010 og galleristen har venta veldig på denne utstillinga!
I galleriet sine nye lokale i Guddal viser Hisdal figurative maleri i store format.
Teknikk: Akryl på lerret.
Ho blandar det mytiske og det draumeaktige med konkrete kvardagselement: realisme og poesi.
Ynskjet hennar er å skapa maleri som er vakre, men samtidig gåtefulle og med undertonar.
Bildene kretsar kring ulike former for overgangar: frå natt til dag; frå barn til vaksen; frå liv til død: skifte frå ein tilstand til ein annen.
Tematisk er Hisdal og oppteken av barn sine magiske opplevingar av verkelegheiten, der kommunikasjon med alt levande har sentral plass, og kor ein som vaksen søkjer å gjenoppretta denne kontakten.
Den mektige naturen i Rosendal og stemningane i baroniet sin hage er og med på å prega maleria hennar.
Hisdal har si kunstutdanning frå Statens høyskole for kunsthåndverk og design, Bergen, Kunstakademiet i Trondheim, Vestlandets kunstakademi i Bergen, Norroff institutt i Bergen og Senter for kreativt uttrykk i Bergen.
Musikk v/ Bjarne Øymyr – piano, Egil Kjerstad – gitar, Rose Hisdal Kjerstad – cello, Kjell Skarsfjord – cello
Utstillinga (og kafeen i tunet) er open fredag, laurdag og søndag kl. 11 – 16.
Ekstra ope 22. og 23. desember kl. 11 – 16.
28. november (opning kl. 18.00) – 23. desember.

Boklansering
2014-11-04 20:00 - 22:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
«Norges låver» der låven i Guddal er med!
Forfattaren Eva Røyrane og fotografen Oddleiv Apneseth presenterer boka.
Kafeen er open. http://skald.no/utgjevingar/norges_laaver/

Galleri Guddal
2014-09-06 11:00 - 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Utstilling med galleriet sine faste kunstnarar
Kvar laurdag kl. 11.00 – 16.00
Utvida opningstider i Desember

Pushwagner festivalutstilling
2014-07-04 18:00 - 2014-08-17 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Pushwagner kjem sjølv til ustillingsopninga.
Musikk v/ Sebastian Lamberg Torjussen, tuba og Tobias Lamberg Torjussen, trombone.
Filmen til Even Benestad og August B. Hanssen blir tilgjengeleg for publikum i heile utstillingsperioden.

HARITON PUSHWAGNER (døypenavnet er Terje Brofos, f. Oslo 1940) tok kunstnarnavnet sitt i hippie-epoken. «Hari»- står for Hare Krishna, «-ton» gjev navnet tyngde. «Pushwagner» refererer til supermarkeda sine trillevogner – eit spark til konsumsamfunnet. Pushwagner si verd er like aktuell i dag som då han skapte den på 1960-talet, som hans berømte tegneserie, Soft City, med 269 teikningar i A3-format laga mellom 1969 og 1975.
Frå denne verda spring alle hans motiv ut. Frå Selvportrett, der han gjennom eitt år i 1972 under ein psykose, teikna inn 23 000 menneskefigurar i ei meterhøg hovudform , er unikt i verdshistorien.

http://www.rosendalmatogkunstfestival.no/
http://www.pushwagner.no

Siste kolleksjon frå kledesignar Gro Aakenes Sævig
2014-05-31 12:00 - 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Sævig har i mange år designa kle der mønstera m.a. har vore inspirerte av norske kunstnarar som Edvard Munch og Ingri Egeberg. Men også frå stilhistorien med titlar som «Opart».
Kledesignar Gro Aakenes Sævig er til stades i galleriet laurdag 31. mai frå kl. 12.00.
Presentasjon av siste kolleksjon! Kjolar, skjørt, jakker m.m.
http://artwearbygro.no/

Håkon Gullvåg – Maleri og grafikk
2014-05-29 18:00 - 2014-06-29 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Første utstillar i Galleri G Guddal i Guddalstunet!
Han fekk sitt kunstneriske gjennombrot ved sin Oslo-debut i Galleri Dobloug i 1983, og blei kjøpt inn av ei rekkje sentrale institusjonar. Han fekk særs gode kritikkar!
Utstillinga i Galleri G Guddal viser breidda i kunstnarskapet hans. Både maleri og grafikk.
Kunstnaren kjem sjølvsagt til både montering og opning!

Opning Galleri G Guddal!
2014-05-29 18:00 - 20:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Velkomen til opning av nye Galleri G Guddal på Guddalstunet!
Aktivitetar:

Håkon Gullvåg – maleri og grafikk
Opning ved Harald Stanghelle, Aftenposten
Marthe Haukenes Malmedal – vokal
Bjarne Øymyr – piano
Jazzverket
Servering ved Bjørn Moi
